**KOMUNALNI DJELATNIK NA GROBLJANSKIM POSLOVIMA**

**PODACI O PLAĆI:**

Člankom 8. Zakona o plaćama u lokalnoj i područnoj (regionalnoj) samoupravi (NN br. 28/10 i 10/23), propisano je da plaću službenika i namještenika čini umnožak koeficijenta i osnovice za obračun plaće, uvećan za 0,5% za svaku navršenu godinu staža.

Odredbama članka 2. Odlukeo koeficijentima za obračun plaće službenika i namještenika u Jedinstvenom upravnom odjelu i Vlastitom komunalnom pogonu Općine Nova Kapela („Službene novine Općine Nova Kapela br.15/22), za obračun plaće komunalnog djelatnika na grobljanskim poslovima utvrđen je koeficijent 1,25.

Sukladno odredbi članka 2. Odluke o utvrđenju visine osnovice za obračun plaće službenika i namještenika u Jedinstvenom upravnom odjelu i Vlastitom komunalnom pogonu Općine Nova Kapela osnovica za izračun plaće službenika iznosi 624 eura bruto.

**OPIS POSLA:**

Obavlja poslove na održavanju i uređenju mjesnih groblja(košnja trave, održavanje ograde oko groblja i sl.), vrši ukop umrlih osoba (uređenje mrtvačnice, sahrana i ukop),obavlja pomoćne građevinske radove i druge jednostavne poslove koje mu povjeri pročelnik Jedinstvenog upravnog odjela i voditelj Vlastitog pogona.